ક્રેકોવથી સ્પ્રિંગમેનને મળવા પાછા બૂડાપેસ્ટ જતાં પહેલાં ડૉ. સેદલસેક ફરી એક વખત શિન્ડલરને મળ્યા. આ વખતે ડેફ ખાતે ઓસ્કરની ઑફિસમાં જઈને, પોલેન્ડ માટે સ્પ્રિંગમેને આપેલી લગભગ બધી જ રોકડ રકમ તેમણે શિન્ડલરને આપી દીધી. શિન્ડલરના રંગીલા સ્વભાવને જોતાં તે આ રકમને કાળા બજારનું ઝવેરાત ખરીદવામાં વાપરી નાખે તેવું જોખમ તો હતું જ! પરંતુ સ્પ્રિંગમેન કે ઇસ્તંબૂલને હવે કોઈ પ્રકારની ખાતરીની જરૂર રહી ન હતી. એવી ખાતરીની અપેક્ષા પણ તેઓ રાખી શકે તેમ ન હતા.